**MEGHÍVÓ**

**A XXI. Szervátültetettek Világjátékára utazó csapat hivatalos eskütételére**

**Az eseményen beszédet mond:**

**Szabó Tünde,** az Emberi Erőforrások Minisztériumának sportért felelős államtitkára

**Szabó László,** a Magyar Paralimpiai Bizottság elnöke

**Colin White,** a World Transplant Games Federation elnökségi tagja

**Prof. Dr. Perner Ferenc,** Professzor Emeritus, Prima díjas transzplantáló sebész,

**Berente Judit,** a Magyar Szervátültetettek Szövetségének elnöke

**Az idei év különlegessége, hogy magyar szervátültetett sportolók 30 éve vettek részt először számukra rendezett nemzetközi versenyen, az eskütétel egyben egy 30 éves jubileumi ünnepség is.**

**Az esemény időpontja:**

2017. június 18. (vasárnap) 10:00

**Az esemény helyszíne:**

MOM Kulturális Központ- Színházterem

1124 Budapest, Csörsz utca 18.

**Kapcsolat, interjúkészítés:**

Berente Judit: +36 30 634 8982

*(a helyszínen a sport és egyesületi vezetők mellett interjút lehet készíteni olyan sportolóval, aki 30 éve is az utazó keret tagja volt és olyannal is, aki a 12. nyári világjátékán vesz részt)*

**Háttér:**

XXI. Szervátültetettek Világjátéka

Az idei évben huszonegyedik alkalommal kerül megrendezésre a szervátültetett társadalom legrangosabb eseménye, a Szervátültetettek Világjátéka. A nemzetközi versenynek idén Spanyolországban Málaga ad otthont 2017. június 25. és július 2. között.

A magyar csapat indulási időpontja: 2017. június 24. 16:25

Érkezése: 2017. július 4. 23:55

1978-ban, az angliai Porthmouthban rendezték meg az első, akkor még „Transzplantáltak Olimpiáját”. Az IOC azonban nem engedélyezte az olimpia névhasználatot, így 1986-ban, angliai székhellyel alakult meg a Szervátültetettek Világjátékának Szövetsége, vagyis a World Transplant Games Federation.

A magyar csapat csekély létszámmal, először 1987-ben vett részt a VI. Szervátültetettek Világjátékán, Innsbruckban, 1999 óta pedig az élvonal állandó tagja. 1999-es hazai rendezésű világjáték óta a magyar csapat a **nemzetek összesített pontversenyében minden alkalommal az első 5 ország között szerepelt** a kétévente megrendezésre kerülő eseményen, ahol átlagosan 55-60 ország vesz részt a világ minden tájáról.

A spanyol versenyre 52 sportolóval és 15 kísérővel utazik a magyar szervátültetett válogatott.

A 32 vese-, 7 máj-, 3 kombinált vese-máj, 5 csontvelő-, 3 tüdő- és 2 szívátültetett sportoló 10 sportágban indul a Játékokon, korosztályos bontásban (asztalitenisz, atlétika, bowling, darts, petanque, röplabda, squash, tenisz, tollaslabda, úszás,).